Carl Lewis - Wikipedia, slobodna enciklopedija

# Carl Lewis

### Sa Wikipedije, slobodne enciklopedije

Carl Lewis
rođen: | 1. juli 1961. Birmingham, SAD

Carl Lewis, američki atletičar, u izboru MOK-a proglašen najvećim atletičarem XX stoljeća, a po mišljenju mnogih i - najveći sportaš svih vremena.

Carl Lewis rođen je 1. jula 1961 u Birmingamu, Alabama, SAD, punim imenom Carlton Frederick Lewis. Američki superatletičar, osvajač devet zlatnih i jedne srebrne olimpijske medalje na olimpijskim igrama (OI) 1984, 1988, 1992 i 1996 (Los Anđeles, Seul, Barcelona i Atlanta); te osmerostruki svjetski prvak u atletici na svjetskom prvenstvu (SP) od 1983 do 1993, i to kad su se svjetska atletska prvenstva održavala svake četiri godine, a ne svake dvije, kao danas. Karl Luis, sportski fenomen, koji će se teško ponoviti, ujedinio je u svojim uspjesima podvige više vrhunskih atletičara. Ponovio je podvig koji je prije njega ostvario Džesi Ovens iz Berlina, 1936, pobijedivši na 100 m, 200 m, u skoku u dalj i u štafeti 4 puta 100 m. Ponovio je podvig svog sunarodnjaka Al Oerter- a koji je pobijedio na četiri Olimpijade (od 1956-1968, u bacanju diska), pobijedivši također na četiri Olimpijade, u skoku u dalj. Pri tom treba napomenuti da niko, prije ni poslije njega, nije u skoku u dalj pobijedio čak ni dva puta. Uz to, nijedan sprinter nije pobijedio na olimpijskim igrama dva puta na 100 m, a Karl Luis je to učinio 1984. i 1988.

Treba napomenuti da se je Karl Luis kvalificirao i za Olimpijske igre u Moskvi, 1980., (kao 19-godišnjak), u štafeti 4 puta 100 m i u skoku u dalj, ali je to izostalo zbog bojkota, čime mu je, najvjerojatnije, uskraćena najmanje jedna sigurna zlatna medalja - u štafeti, a čime bi zasjeo na prvo mjesto vječne liste olimpijaca sa najviše medalja. Ovako se nalazi na četvrtom mjestu, iza Larise Latinjine, gimnastika, Ukrajina, Pava Nurmija, atletika, Finska i Marka Špica, plivanje, USA. Svo četvero imaju po 9 zlatnih medalja, a poredak određuje broj srebrnih i brončanih: Latinjna 5 srebrnih i 4 brončane, Nurmi 3 srebrne, Špic 1 srebrna i 1 brončana, te Luis 1 srebrna medalja.

Međutim Karl Luis je sportaš sa najviše pojedinačno osvojenih zlatnih olimpijskih medalja - 7, ako računamo aktualne sportske discipline (Rej Evri, USA, osvojio je 8 pojedinačnih zlatnih medalja 1900., 1904. i 1908., ali u disciplinama koje odavno više nisu u programu Olimpijskih igara: skok udalj, skok uvis i troskok - iz mjesta).

Vidi i: Olimpijci sa najviše medalja.

# [uredi] Zanimljivosti:

Na prvenstvu SAD u Indijanapolisu 1982. godine Karl Luis je skočio u dalj svemirskih 9 m i 14 cm, što bi bio i ostao vječiti svjetski rekord da se suci nisu uplašili međunarodne nevjerice, pa su mu solomonski presudili - minimalni prijestup.

# [uredi] Karijera:

1983. - SP, 3 zlatne medalje (100 m, skok u dalj i štafeta 4 puta 100 m)

1984. - OI, 4 zlatne medalje (100 m, 200 m, skok u dalj i štafeta 4 puta 100 m)

1987. - SP, 3 zlatne medalje (100 m, skok u dalj i štafeta 4 puta 100 m)

1988. - OI, 2 zlatne medalje (100 m, skok u dalj), 1 srebrna medalja (200 m)

1991. - SP, 2 zlatne medalje (100 m i štafeta 4 puta 100 m), 1 srebrna medalja (skok u dalj)

1992. - OI, 2 zlatne medalje (skok u dalj i štafeta 4 puta 100 m)

1993. - SP, 1 brončana medalja (200 m)

1996. - OI, 1 zlatna medalja (skok u dalj)

# [uredi] Vlastiti rekordi:

- 100 m: 9,86 sec (1991., tada svjetski rekord)
- 200 m: 19,75 sec (1983.)
- skok u dalj: 8 m 87 cm (1991.)
- štafeta 4 puta 100 m: 37,40 sec (1992., važeći svjetski rekord)

Wikicitat na bosanskom jeziku ima članak pod nazivom:
Carl Lewis
Preuzeto sa: "http://bs.wikipedia.org../../../c/a/r/Carl_Lewis_d209.html"

Kategorije: Muškarac | 1961 rođenja | Biografije, SAD | Sportaši | Američki atletičari

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Български
- Català
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Srpskohrvatski / Српскохрватски
- Simple English
- Slovenščina
- Српски / Srpski
- Svenska
- Türkçe
- 中文